ועדת העבודה, הרווחה והבריאות, כנסת 18, פרוטוקול מספר 743, 2012-07-09 11:30

חיים כץ: בוקר טוב.

חיים כץ: יום שני בשבוע.

חיים כץ: י"ט בתמוז, ה-9 ליולי 2012.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אני רוצה להגיד שבתחילת המושב, לפני שלוש שנים, אני חושב שאחד הדיונים הראשונים היה עדכון גמלאות – אלמנות, נכים, יתומים – והעדכון היה, וואלה, שנתיים אחרי.

חיים כץ: כמעט שנתיים אחרי.

חיים כץ: אני אמרתי: לא מבין, לא מבין למה צריך לחכות שנתיים לעדכון גמלאות.

חיים כץ: נכון שהמדד שאנחנו מעדכנים – שמוגדר על-ידי: שמחת הקהילה – מתפרסם פעמיים בשנה: באפריל ובאוקטובר.

חיים כץ: אבל למה צריך לחכות כל-כך הרבה?

חיים כץ: ואני שמח שכבר פעם שנייה אני מקבל טלפון ממשרד הביטחון, מה שלא היה בעבר: אל חבר הכנסת, יושב-ראש ועדת העבודה, הרווחה והבריאות, כנסת ישראל.

חיים כץ: הנדון: עדכון תגמולי נכי צה"ל, משפחות שכולות – מדד אוקטובר 2011.

חיים כץ: זאת אומרת, שאנחנו מפקששים במדד אחד.

קריאה: - - -

קריאה: - - - אפריל 2011, ואנחנו ב-2012.

קריאה: התקדמות.

חיים כץ: אנחנו במדד אוקטובר 2011.

חיים כץ: המדד השני עוד לא פורסם.

קריאה: יפה.

אבנר גולן: אפריל.

חיים כץ: אפריל.

חיים כץ: בסדר.

חיים כץ: תשמעו, וואלה, שאם עשינו את זה, זה לא יאומן.

חיים כץ: אני רק מקווה שבקדנציה הבאה, או כשאני לא אהיה פה, אתם תמשיכו באותה הדרך.

חיים כץ: לא תחזרו חזרה לשנתיים.

חיים כץ: תדעו, - - - של מדד אחד.

נאווה שוהם-סולן: מה זה: לא תהיה פה?

נאווה שוהם-סולן: אתה פה.

קריאה: אנחנו נדאג שתמשיך, טוב?

חיים כץ: כשאני קיבלתי את זה, זה היה מאי.

חיים כץ: תשמעו, זה מרומם את הנפש.

חיים כץ: ואני אומר: זה בסדר.

חיים כץ: וזימנו ישיבה מיידית, ואנחנו נעדכן את המדדים.

חיים כץ: ואלה ששילמו בגופם, בנפשם, בחייהם של יקירים – יעודכנו ויקבלו את מה שהמדינה החליטה שמגיע להם, ויפה שעה אחת קודם.

חיים כץ: אם אנחנו כבר מגיעים למצב כזה, אולי בפעם הבאה נדאג שאנחנו נעדכן ישר באותו מדד.

חיים כץ: זאת אומרת, נקצר את זמן התגובה לשלושה חודשים.

חיים כץ: ואז זה יהיה, עם פרסום המדד נעדכן.

חיים כץ: ונגיד: וואלה, עשינו את זה לאט אבל בטוח, אבל עשינו.

חיים כץ: גם פה, לאור ההתקדמות להגיד שאני לא מרוצה, אני מרוצה.

חיים כץ: זאת האמת.

חיים כץ: מרוצה ומודה למשרד הביטחון על עבודתו, בקטע הזה, עם הנכים.

חיים כץ: יש לנו עוד קטעים אחרים שלא - - -

קריאה: - - -

אבנר גולן: מפנימים - - -

חיים כץ: שמע, כל דבר חשוב.

חיים כץ: כל דבר.

חיים כץ: "אלוהים נמצא בפרטים הקטנים".

חיים כץ: ואם אנחנו מסדרים את הפרטים הקטנים, אז כשאני הולך הביתה בסוף היום, אני אומר: מרוצה אני.

חיים כץ: אני אומר לך: אני זוכר את הדיונים הראשונים שאמרנו: איך זה יהיה צמוד, למה יהיה צמוד, למה שנתיים.

חיים כץ: היום אנחנו באים – מדד אחד.

חיים כץ: אנחנו מפקששים מדד אחד.

חיים כץ: מרוצה אני, למרות שאין סיבה שנפקשש במדד.

חיים כץ: מרווח של חצי שנה בין מדד למדד, הוא מספיק זמן למערכת יעילה, שהגיעה משנתיים לשש, באמצע הדרך, אחרי שלושה חודשים, יש פרסום מדד – לעבוד ולעדכן יותר מוקדם.

חיים כץ: ואז באמת אנחנו נגיד: וואלה, התייעלות.

אבנר גולן: אני יכול להתייחס, בבקשה, לנושא הזה, הספציפי?

חיים כץ: מי אדוני?

אבנר גולן: אבנר גולן, מארגון נכי צה"ל.

חיים כץ: בבקשה.

חיים כץ: אתה יודע למה אני שאלתי "מי אדוני".

אבנר גולן: בוודאי, בוודאי.

חיים כץ: הרשם כותב אחר-כך, ויגידו: מישהו אמר, מי זה היה?

אבנר גולן: אני יודע.

חיים כץ: לא יודעים, לא שמעו, לא מכירים.

חיים כץ: ככה אתה אומר – יודעים, רשום.

אבנר גולן: אני מחזק את דבריך לגבי השיפור הקל שחל בנושא הזה.

חיים כץ: שיפור.

חיים כץ: לא קל – שיפור.

חיים כץ: כשצריך להודות אז צריך להודות.

אבנר גולן: אוקיי.

חיים כץ: השיפור שנעשה בעניין הזה.

אבנר גולן: אז אני גם מחזק את דבריך בעניין הספציפי הזה.

אבנר גולן: אבל זכורה לי פה פגישה איתך בשנת 2009, שבעצם דרשת מאגף השיקום שהם יגישו לך הצעת חוק, לייתר את הצורך בכל התהליך הבירוקראטי שנמצא היום מבחינת מנגנון ההצמדה ועדכון ההצמדה.

אבנר גולן: אנחנו בהתחלה עידכנו את התגמולים לפי הפרסום הראשון של המדד הראשון, שהלשכה המרכזית לסטטיסטיקה מפרסמת, אחרי שלושה חודשים.

אבנר גולן: בא אגף השיקום לפני מספר שנים ודרש להמתין למדד הסופי, וזה עוד שלושה-ארבעה חודשים.

אבנר גולן: וכמובן, היום – העדכון הזה הוא יחסית קל, הוא נעשה בסמוך ממש למדדים.

אבנר גולן: אבל עדיין יש פיגור של מספר חודשים, שאין הצמדה, אין ריבית, ואין כלום.

חיים כץ: ומה אמרתי?

אבנר גולן: אני הייתי מבקש - - -

חיים כץ: מה אמרתי דקה לפני זה?

אבנר גולן: אז אני מחזק את דבריך.

אבנר גולן: אבל - - -

חיים כץ: אבל, יחד עם זה, בשבילך גם – העדכון הזה, הקצב הזה, הוא הכי מהיר שיש במשק: גמלאים מעודכנים פעם בשנה.

חיים כץ: הקצבאות מעודכנות פעם בשנה.

חיים כץ: אתה כבר יותר - - - מכל המשק.

חיים כץ: יחד עם זה, מרוצה אני עד מידה מסוימת.

חיים כץ: אבל מאלה שהיינו הכי גרועים במשק, אנחנו כבר הכי טובים במשק.

חיים כץ: אל תשכח.

אבנר גולן: אין ספק.

אבנר גולן: אני מסכים עם זה.

חיים כץ: אל תשכח גם את זה.

אבנר גולן: אבל אפשר לשפר ולבצע - - -

חיים כץ: כל דבר.

חיים כץ: אנחנו כל הזמן שואפים למצוינות.

חיים כץ: אנחנו שואפים למצוינות, ונשתדל לשפר.

חיים כץ: משרד הביטחון רוצה להגיד משהו אחרי הברכות שקיבלתם?

חיים כץ: מי גברתי?

חיים כץ: לפרוטוקול.

קרן ברהום: אני קרן מאגף התקציבים.

קרן ברהום: אנחנו, ביחד עם היועץ המשפטי, דואגים לעדכון.

קרן ברהום: לעניין שמר גולן העלה – אנחנו במגעים עם מר גולן, עם ארגון האלמנות והיתומים, עם "יד לבנים" ועם היועצים למיניהם, לשנות את כל השיטה של העדכון, במטרה אולי לשנות בכלל - - -

חיים כץ: עזבי, אנחנו בשיטה הקיימת.

חיים כץ: תעני לי למה זה לא כל מדד?

חיים כץ: למה צריך לחכות?

קרן ברהום: יש הסכם עם ארגון נכי צה"ל שנחתם ב-1986, והארגונים האחרים אימצו אותו בשנים המאוחרות יותר.

קרן ברהום: נקבע שם – אנחנו משתמשים בשני מדדים שאתה מכיר: באפריל ובאוקטובר.

חיים כץ: מדד אחד שמתפרסם פעמיים בשנה.

חיים כץ: לא שני מדדים.

קרן ברהום: מדד אחד שאנחנו מעדכנים אותו פעמיים בשנה.

קרן ברהום: הוא מתעדכן בכל חודש.

קרן ברהום: המדד הזה דינאמי, יש לו תחזיות חודשיות, ואחרי כמעט חצי שנה הוא מקבל את הסופי הראשון שלו.

קרן ברהום: עדיין לא סופי, מאחר והלשכה המרכזית הסטטיסטיקה – אני פשוט לא יודעת את עבודתה עד הסוף, אבל הוא מקבל נתונים והוא עדיין - - -

חיים כץ: תראי, אני מסביר, את מבינה טוב.

קרן ברהום: כן.

חיים כץ: את גם עורכת-דין, נכון?

קרן ברהום: לא.

חיים כץ: לא, חבל.

קרן ברהום: היא עורכת-דין.

חיים כץ: את מבינה טוב, אני מסביר גרוע.

קרן ברהום: אוקיי.

חיים כץ: מה שאמרתי הוא שאין לי בעיה עם פרסום המדד פעמיים בשנה.

חיים כץ: התפרסם המדד באפריל – למה ביולי לא תגמרו את העבודה?

קרן ברהום: המדד מתפרסם - - -

חיים כץ: באפריל.

חיים כץ: מתי באפריל?

קרן ברהום: לא.

קרן ברהום: אם אתה מדבר על מדד אפריל, הוא מתפרסם באוקטובר.

אלי שעבין: לא.

קרן ברהום: מה "לא"?

אלי שעבין: אם אפשר להעיר?

קרן ברהום: בבקשה.

חיים כץ: מי אדוני?

חיים כץ: לפרוטוקול.

אלי שעבין: אלי שעבין, יועץ ארגון נכי צה"ל.

חיים כץ: יועץ לנושא הזה.

אלי שעבין: - - - כפי שהגברת ברהום אמרה המדד מתפרסם לצרכינו פעמים בשנה: באפריל ובאוקטובר.

אלי שעבין: אנחנו משתמשים בו באפריל ובאוקטובר.

אלי שעבין: אבל, למעשה, מי שמפרסם אותו זו הלשכה המרכזית לסטטיסטיקה, והיא מפרסמת אותו – הפרסום הראשון, נגיד של חודש אפריל, הוא חודשיים אחרי כן.

קרן ברהום: התחזית.

אלי שעבין: זה לא נקרא תחזית.

אלי שעבין: זה נקרא: פרסום ראשון.

אלי שעבין: ופרסום ראשון שמופיע כבר בירחונים של הלשכה.

קרן ברהום: נכון.

אלי שעבין: אמנם, אחרי-כן הוא עובר כמה שינויים: למעלה או למטה.

אלי שעבין: אבל מבדיקה שאנחנו עשינו, אין לזה שום משמעות לאורך זמן.

אלי שעבין: כלומר, לאורך זמן, אם אתה בודק - - -

חיים כץ: מה זה "אין לזה שום משמעות לאורך זמן"?

אלי שעבין: לאורך זמן, אם אתה בודק בכמה השתנה המדד הזה, אם אתה מודד את זה לפי הפרסום הראשון שזה חודשיים, בפיגור של חודשיים, או בפיגור של שלושה-ארבעה-חמישה חודשים, שיעור השינוי לאורך זמן לא משתנה.

אלי שעבין: כלומר, אם אני אקח היום שהמדד - - -

חיים כץ: מה זה "לאורך זמן"?

אלי שעבין: אני בדקתי שלוש שנים.

חיים כץ: אוקיי, אם זה ככה, אם זה כמו שאתה אומר, אז מה שאתם עושים זה בסדר.

אלי שעבין: מה שאני אומר הוא שאין משמעות - - -

חיים כץ: הבנתי מה שאתה אומר.

חיים כץ: שמע, לא היית צריך - - -

אלי שעבין: אין משמעות - - -

חיים כץ: כי יש משמעות.

חיים כץ: יש משמעות גדולה.

חיים כץ: כי אם הוא עולה ב-0.1% יותר ממה שזה, ומתאזן אחרי שלוש שנים, יש משמעות לעניין.

חיים כץ: זאת אומרת, מה שהם עושים זה בסדר.

חיים כץ: אני לא מקבל את מה שאתה אומר.

נועה בן-שבת: העדכון עכשיו הוא לפי מדד אפריל.

נועה בן-שבת: מדד אפריל 2011.

קריאה: לא, אוקטובר 2011.

קרן ברהום: אוקטובר 2011.

קרן ברהום: התקדמנו.

קרן ברהום: הוא אמר.

חיים כץ: אוקיי, בסדר גמור.

חיים כץ: מרוצה אני.

אבנר גולן: גם אנחנו, בשלב זה.

קרן ברהום: מר גולן, צריך לצלם את זה.

קרן ברהום: זה מרגש.

קרן ברהום: מר גולן, אתה מרגש.

חיים כץ: טוב.

חיים כץ: גברתי, נקריא ונצביע.

נועה בן-שבת: אדוני, אם אפשר, ברשותך, במקום להקריא, נקרא בכל פעם את הכותרת של הצו, ונציין את האחוזים החדשים או את הסכומים החדשים.

חיים כץ: בסדר.

חיים כץ: מה שאת רוצה.

חיים כץ: מה שאת רוצה, שהכול יהיה כשר.

נועה בן-שבת: צו הנכים (תגמולים ושיקום)(העלאת שיעורי השכר הקובע והתגמול לנכה מחוסר פרנסה ונצרך) (מס' 2), התשע"ב-2012.

נועה בן-שבת: אנחנו מדברים על השכר הקובע החדש שהוא 143.

נועה בן-שבת: 9% מסך כל המשכורת, לעובד מדינה שדרגת משכורתו היא 17 של הדירוג המינהלי, ושלא משתלמת לו תוספת למשכורתו בזכות בן משפחה.

נועה בן-שבת: שיעור התגמול למחוסר פרנסה: (1) לנכה שדרגת נכותו מ-10% עד 18% – 57.0% מהדרגה הקובעת.

נועה בן-שבת: ואם יש לנכה ילד – 83.3% מהדרגה הקובעת.

נועה בן-שבת: (2) לנכה שדרגת נכותו מ-19% עד 39% – 83.3% מהדרגה הקובעת.

נועה בן-שבת: ואם יש לנכה ילד – 118.7% מהדרגה הקובעת.

נועה בן-שבת: (3) לנכה שדרגת נכותו מ-40% עד 100% – 118.7% מהדרגה הקובעת.

נועה בן-שבת: ואם יש לנכה ילד – 153.

נועה בן-שבת: 8% מהדרגה הקובעת.

נועה בן-שבת: לגבי הדרגה הקובעת, אין שינוי.

נועה בן-שבת: נעבור לתקנה 4.

נועה בן-שבת: התגמול לנכה נצרך, כאמור בסעיף 7(א) לחוק, יהיה 175.4% מסך כל המשכורת המשתלמת לעובד המדינה, שדרגת משכורתו היא 22 של הדירוג המינהלי, ואם יש לנכה ילד – 194.9% מהדרגה הקובעת.

נועה בן-שבת: 5.

נועה בן-שבת: תוספת מיוחדת עקב פרישה מוקדמת, כאמור בסעיף 7ד לחוק, לא תעלה על 108.

נועה בן-שבת: 7% מן המשכורת המשולמת לעובד המדינה, שדרגת משכורתו היא 17 של הדירוג המינהלי.

נועה בן-שבת: 6.

נועה בן-שבת: תחילתו של הצו ב-1 באוקטובר 2011.

חיים כץ: אנחנו נצביע על כל הצווים ביחד.

נועה בן-שבת: תקנות הנכים (טיפול רפואי)(תיקון מס' 2), התשע"ב-2012 1.

נועה בן-שבת: בתקנה 14א(א)(1) לתקנות הנכים (טיפול רפואי), התשי"ד-1954.

נועה בן-שבת: במקום "113.

נועה בן-שבת: 9%" יבוא "118.7%", ובמקום "147.6%" יבוא "153.8%".

נועה בן-שבת: וגם כאן – תחילתן של התקנות היא מה-1 באוקטובר 2011.

נועה בן-שבת: והמילה "תוקף" בכותרת השוליים של הסעיף, מיותרת.

נועה בן-שבת: תקנות הנכים (תגמולים ושיקום)(לימודים לרכישת מקצוע)(תיקון מס' 2), התשע"ב-2012.

נועה בן-שבת: 3.

נועה בן-שבת: בתקנה 17(א)(3) לתקנות הנכים (תגמולים ושיקום)(לימודים לרכישת מקצוע), התשמ"ח-1987.

נועה בן-שבת: (1) בפסקת משנה (א), במקום "54.7%" יבוא "57.0%", ובמקום "79.9%" יבוא "83.3%".

נועה בן-שבת: (2) בפסקת משנה (ב), במקום "79.9%" יבוא "83.3%", ובמקום "113.9%" יבוא "118.7%".

נועה בן-שבת: (3) בפסקת משנה (ג), במקום "113.9%" יבוא "118.7%", ובמקום "159.3%" יבוא "166.0%".

נועה בן-שבת: (4) תחילתן של התקנות, גם-כן, ב-1 באוקטובר 2011.

נועה בן-שבת: תקנות הנכים (תגמולים ושיקום)(תוספת למימון צרכים מיוחדים)(תיקון מס' 2), התשע"ב-2012.

נועה בן-שבת: (5) בתקנה 1 לתקנות הנכים (תגמולים ושיקום)(תוספת למימון צרכים מיוחדים), התשס"ג-2003, בהגדרה "משקולת", במקום "73.19" יבוא "76.28".

נועה בן-שבת: (6) תחילתן של תקנות אלה ב-1 באוקטובר 2011.

נועה בן-שבת: צו משפחות חיילים שנספו במערכה (תגמולים ושיקום)(העלאת שיעורי תגמולים)(מס' 2), התשע"ב-2012.

נועה בן-שבת: תגמולים לאלמנה עם יתומים – (7) התגמול החודשי לעניין סעיף 8(ב) לחוק, הוא 246.

נועה בן-שבת: 3% מהדרגה הקובעת כאמור בסעיף 8(א) לחוק.

נועה בן-שבת: תגמולים לשכולים – (8) התגמול החודשי לעניין סעיף 10(א) לחוק, הוא 98.5% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי.

נועה בן-שבת: דין גרושה שיש איתה יתומים של הנספה – (9) התגמול החודשי לעניין סעיף 13ב(1) לחוק, הוא 129.2% מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי, ושאינה משתלמת לו תוספת שכר בזכות בן משפחה.

נועה בן-שבת: (10) תחילתו של צו זה ב-1 באוקטובר 2011.

נועה בן-שבת: תקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון מס' 2), התשע"ב-2012.

נועה בן-שבת: תיקון תקנה 1: 11.

נועה בן-שבת: בתקנה 1 לתקנות משפחות חיילים שנספו במערכה (תגמולים ושיקום)(תשלום למימון צרכים מיוחדים), התשמ"ד-1984, במקום הטבלה יבוא: (א).

נועה בן-שבת: מופיע פה תיקון לסעיף.

נועה בן-שבת: הסעיף הוא סעיף 7.

נועה בן-שבת: אנחנו מדברים על אלמנה בלי ילדים.

נועה בן-שבת: הסכום יהיה 332.51.

חיים כץ: שקלים.

נועה בן-שבת: שקלים.

חיים כץ: מדובר בשקלים חדשים.

נועה בן-שבת: נכון.

נועה בן-שבת: כל התקנות האלה בשקלים חדשים.

נועה בן-שבת: סעיף 8(ב): אנחנו מדברים על אלמנה עם ילד אחד – 637.84 שקלים.

נועה בן-שבת: סעיף 8(ג): אנחנו מדברים על אלמנה עם שני ילדים או יותר – 637.84 שקלים, בתוספת 408.43 שקלים בעד כל יתום שלאחר הראשון.

נועה בן-שבת: סעיף 8(ד): אלמנה שחדלה להיות זכאית בגלל ילדיה – 332.51 שקלים.

נועה בן-שבת: סעיף 9(א):

נועה בן-שבת: אנחנו מדברים על יתום – 408.43 שקלים.

נועה בן-שבת: סעיף 13ב(1): יתום של גרושה – 408.43 שקלים.

נועה בן-שבת: סעיף 13ב(2): יתום מגרושה – 408.43 שקלים, בתוספת 408.43 שקלים בעד כל יתום שלאחר הראשון.

נועה בן-שבת: (ב) לאלמנה של נספה הזכאית לתגמול לפי סעיף 8(ב) או 8(ג), והיא אם ליתום של הנספה שמלאו לו 18 שנים וטרם מלאו לו 21 שנים – 408.43 שקלים.

חיים כץ: - - - שמלאו לו 21 שנים, וטרם מלאו לו 24 שנים.

נועה בן-שבת: (ג) לאלמנה של נספה הזכאית לתגמול לפי סעיף 8(ד), והיא אם ליתום של נספה שמלאו לו 21 שנים וטרם מלאו לו 24 שנים – 1,010.18 שקלים.

נועה בן-שבת: בתוספת 676.75 שקלים בעד כל יתום שלאחר הראשון.

נועה בן-שבת: (ד) לאלמנה של נספה שטרם מלאו לה 60 שנה, הזכאית לתגמול לפי סעיף 8(ד), והיא אם ליתום או ליתומים של הנספה שמלאו להם 24 שנים ויותר – 1,065.26 שקלים.

נועה בן-שבת: תיקון תקנה 1א: 12 – בתקנה 1א לתקנות העיקריות: (1) בתקנת משנה (א), במקום "595.

נועה בן-שבת: 11" שקלים יבוא "620.22" שקלים – אנחנו מדברים פה על תגמולים לשכול.

נועה בן-שבת: (2) בתקנת משנה (ג)(8) במקום "577.62" שקלים יבוא "601.99" שקלים, ובמקום "ו-462.10" שקלים יבוא "ו-481.60" שקלים.

נועה בן-שבת: אנחנו מדברים על סכום שלא מובא בחשבון מבחינת ההכנסות, לגבי זוג שכול או לגבי שכול בודד.

נועה בן-שבת: תיקון תקנה 1ב: 13 – בתקנה 1ב לתקנות העיקריות, במקום "17,326" שקלים יבוא "18,057" שקלים.

נועה בן-שבת: אנחנו מדברים על מענק לידה לשכול.

נועה בן-שבת: 14.

נועה בן-שבת: תחילתן של תקנות אלה ב-1 באוקטובר 2011.

נועה בן-שבת: צו משפחות חיילים שנספו במערכה (תגמולים ושיקום)(מענק נישואיןליתום)(תיקון מס' 2), התשע"ב-2012.

נועה בן-שבת: 15.

נועה בן-שבת: במקום סעיף 2 לצו משפחות חיילים שנספו במערכה (תגמולים ושיקום)(מענק נישואיןליתום), התשמ"ב-1982 יבוא: "סכום מענק הנישואין – 2.

נועה בן-שבת: קצין תגמולים ישלם ליתום לפי סעיף 29א לחוק, מענק נישואין בסכום 124,794 שקלים חדשים".

נועה בן-שבת: תחילתו של צו זה ב-1 באוקטובר 2011.

נועה בן-שבת: תקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית)(תיקון מס' 2), התשע"ב-2012.

נועה בן-שבת: 17.

נועה בן-שבת: בתקנה 11(א) לתקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית), התשי"ט-1959, בפסקה (4) במקום "55.1%" יבוא "57.4%".

נועה בן-שבת: 18.

נועה בן-שבת: תחילתן של תקנות אלה ב-1 באוקטובר 2011.

נועה בן-שבת: תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית)(תיקון מס' 2), התשע"ב-2012.

נועה בן-שבת: 19.

נועה בן-שבת: בתקנה 10(א) לתקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית), התשי"ט-1959, בפסקה 3 במקום "55.1%" יבוא "57.4%".

נועה בן-שבת: 20.

נועה בן-שבת: תחילתן של תקנות אלה ב-1 באוקטובר 2011.

חיים כץ: לפני שנצביע יש לי שאלה לנכים ולמערכת הביטחון: למה אתם לא מעגלים את האגורות למעלה או למטה?

קרן ברהום: יש לזה, אני מניחה, משמעות.

קרן ברהום: לא בדקתי את ההפרשים.

חיים כץ: מה זה מעניין?

חיים כץ: ההפרשים צריכים להיות אפס.

קרן ברהום: אני אבדוק.

חיים כץ: מה שמעל לחמש אגורות מתעגל למעלה.

חיים כץ: ומה שמתחת לחמש אגורות מתעגל לאפס.

קרן ברהום: אני אבדוק.

אבנר גולן: מה שנהוג במשק, נכון?

אבנר גולן: אנחנו מקבלים את ההצעה שלך.

קרן ברהום: אין בעיה.

חיים כץ: אני לא רואה בזה שינוי דרמטי.

חיים כץ: זו סטטיסטיקה של מספרים גדולים: פעם אתם מרוויחים, ופעם אתם מפסידים.

חיים כץ: זו עלות אפס במשחק מסוים.

חיים כץ: בשביל מה 42 אגורות, או 99 אגורות.

קרן ברהום: אין בעיה.

חיים כץ: תשקלו.

חיים כץ: בפעם הבאה שתביאו את המדדים תביאו מעוגל: מתחת לחמש אגורות זה למטה.

חיים כץ: מחמש אגורות זה למעלה.

חיים כץ: כן, מי אדוני?

חיים כץ: לפרוטוקול.

קובי יצחק: קובי יצחק, יושב-ראש מחוז תל-אביב והמרכז של ארגון נכי צה"ל.

קובי יצחק: יש לי בעניין הזה, יש לארגון הצעה לעשות רפורמה בתגמולים: להפריד בין תגמולי הקיום לתגמול הבסיסי.

קובי יצחק: אנחנו הגשנו את ההצעה הזאת לאגף לפני שנה וחצי ואין התקדמות.

קובי יצחק: ומה שאני מבקש ממך, אם תרשה לנו, לארגון, להביא לך את ההצעה, לתיקון חקיקה בנושא, וזה יעזור לנכה ולבני משפחתו להתפרנס בכבוד ולא להיכנס לחובות.

קובי יצחק: כי כל אלה שמקבלים תגמולי קיום, נכנסים לחובות.

חיים כץ: למה?

קובי יצחק: כי הסכומים קטנים מאד.

חיים כץ: ומה אתה מבקש?

קובי יצחק: לעשות רפורמה.

קובי יצחק: שתגמולי הקיום של הנצרכים ושל אלה שמקבלים, להביא אותם למחיר הממוצע במשק, ועל זה להצמיד את - - -

חיים כץ: מה שאתה מבקש זה לשנות את התגמולים.

קובי יצחק: כן.

קרן ברהום: לשנות את הבסיס.

קריאה: להפוך בין - - - הפיזי - - -

קובי יצחק: להפריד.

חיים כץ: כמה עלויות זה?

אבנר גולן: אין הרבה מקבלי תגמולים מיוחדים.

אבנר גולן: אין הרבה באגף.

חיים כץ: כמה "אין הרבה"?

חיים כץ: כמה זה "אין הרבה"?

קובי יצחק: אני לא יכול להגיד.

חיים כץ: לצערי אני אומר לך, שמספרי הנכים – וחבל שכך – הם עשרות אלפים.

קובי יצחק: לא, לא.

קובי יצחק: - - -

קריאה: ממש לא.

קריאה: אנחנו בדקנו את זה.

קריאה: עשינו - - -

חיים כץ: כמה נכים יש בנכי צה"ל?

אבנר גולן: כ-4,000 נכי צה"ל שמקבלים דמי קיום.

חיים כץ: אז זה כבר אלפים.

קובי יצחק: מ-50,000, 4,000 - - -

חיים כץ: 50,000 – חבל שאין 30,000.

קובי יצחק: לא.

קובי יצחק: אלה שמקבלים תגמולי קיום, הם בסך-הכול 4,000.

קובי יצחק: הם עוברים ביטול שיקום, הם עוברים ועדות.

קובי יצחק: אלה שלא יכולים לעבוד.

קובי יצחק: - - - לאלה אנחנו מבקשים לעלות ולעשות רפורמה, שלא ייכנסו לחובות.

חיים כץ: זה כבר לא לעניין.

חיים כץ: אני לא נועל את הישיבה, אבל זה לא לעניין הזה: מה עם העיצומים?

חיים כץ: מה עם ההפגנות שעשינו ברחוב?

קובי יצחק: אנחנו כבר כמעט חודשיים בהפגנות.

קובי יצחק: אין התקדמות.

חיים כץ: למה לא שומעים בתקשורת?

קובי יצחק: לא.

קובי יצחק: דווקא בסוף-השבוע האחרון היו כמה דברים בתקשורת.

חיים כץ: קטן מידי.

חיים כץ: נו.

קובי יצחק: קטן מידי, נכון.

קובי יצחק: זה מה שיש.

קובי יצחק: מנכ"ל משרד הביטחון ירד אלינו, למאהל.

חיים כץ: היה לו זמן?

קובי יצחק: היה לו זמן.

חיים כץ: טוב.

קובי יצחק: כנראה בגלל שישבנו פה, בוועדה, לפני חודש.

קובי יצחק: הוא בא, ישב איתנו.

קובי יצחק: אמר שהוא יעשה, יקים צוותים, ויקדם את הנושא, אבל מאז לא שמענו ממנו.

קובי יצחק: ראש האגף יושב עם - - -

חיים כץ: תזמיני אותו לדיון הבא.

קובי יצחק: אנחנו מבקשים ממך להקדים את - - -

חיים כץ: תזמיני את מנכ"ל משרד הביטחון.

אברהם מיכאלי: הוא בכה עם הנכים.

חיים כץ: מה הוא?

אברהם מיכאלי: בכה עם הנכים.

חיים כץ: הוא בוכה עם כולם.

חיים כץ: שמע, אני הייתי אומר איזה משפט, אבל שחלילה יישמע.

חיים כץ: פתגם, ומישהו יפרש אותו לא נכון, אני לא אגיד.

קובי יצחק: אני מבקש ממך, אדוני, להקדים את הדיון, אפילו לשבוע הבא, כי אנחנו כבר חודשיים - - -

חיים כץ: להקדים ממתי?

קובי יצחק: זה היה ב-23.

קובי יצחק: להקדים לשבוע הבא.

חיים כץ: מסיבות אובייקטיביות - -

קובי יצחק: אנחנו יודעים.

קובי יצחק: אנחנו מאחלים לך בריאות.

חיים כץ: - - לא נערך הדיון.

חיים כץ: מאותן סיבות אובייקטיביות גם הדיון הזה לא היה צריך להיערך היום.

קובי יצחק: הבנתי.

חיים כץ: כי אני הייתי צריך להיות בבית איזה חודשיים.

חיים כץ: אבל הנה, אני פה.

קריאה: מאחלים לך בריאות.

קובי יצחק: אנחנו מעריכים את זה.

קובי יצחק: ואנחנו מקווים באמת שהאגף יתעשת ויעשה רפורמה, כי אנחנו מוכרחים רפורמה באגף הזה.

קובי יצחק: וחסר כוח-אדם.

קובי יצחק: כל הדברים שדיברנו - - -

חיים כץ: אנחנו נשתדל לעשות דיון בשבוע הבא.

קובי יצחק: מצוין.

קובי יצחק: אנחנו מודים לך מאד.

קובי יצחק: לקדם את הנושא.

קובי יצחק: ובאמת, שהנכים לא יהיו בשמש.

קובי יצחק: נכים קשים, משותקים, הלומי קרב.

קובי יצחק: אנחנו כבר חודשיים בשטח.

אברהם מיכאלי: מגדלים את הנכדים שלהם כמו את הילדים שלהם.

אברהם מיכאלי: כי ההורים - - -

חיים כץ: מי אדוני?

אברהם מיכאלי: אני נכה צה"ל.

חיים כץ: לא, אתה נכה צה"ל.

אברהם מיכאלי: אברהם יולזרי.

חיים כץ: פה רושמים פרוטוקולים.

אברהם מיכאלי: אברהם יולזרי.

חיים כץ: מישהו צריך לדעת אחר-כך מי דיבר.

אברהם מיכאלי: אני נכה צה"ל מאד קשה.

אברהם מיכאלי: ויש לי שלושה גרושים.

חיים כץ: מה יש לך?

אברהם מיכאלי: שלושה גרושים בבית.

חיים כץ: למה?

חיים כץ: מה קרה?

אברהם מיכאלי: בגלל המצב שלי: הם טיפלו בי, ועכשיו אני מטפל בהם.

חיים כץ: למה התגרשו?

אברהם מיכאלי: התגרשו – רצו לברוח מהבית, מהסבל שיש בבית, ונקלעו לפלונטר.

אברהם מיכאלי: ואת כל הנכדים הביאו לנו לבית, שאנחנו נטפל בהם.

אברהם מיכאלי: והמשכורת שלנו הולכת לנכדים.

אברהם מיכאלי: והנכדים עכשיו גם בטיפול רפואי.

אברהם מיכאלי: מצב מאד קשה.

אברהם מיכאלי: אני במשך תשע שנים לא דיברתי – אני נותן לך דוגמה.

אברהם מיכאלי: מצב מאד קשה.

אברהם מיכאלי: ולא יודע איך גידלו את - - -, איך גדלו הילדים.

אברהם מיכאלי: מצב מאד קשה.

אברהם מיכאלי: קטסטרופה.

אברהם מיכאלי: ואני, היום, אחרי 40 שנה שאני נכה צה"ל קשה, אני עוד גר בדירת אסבסט.

חיים כץ: של מה?

אברהם מיכאלי: של אסבסט.

אברהם מיכאלי: מסרטן.

אברהם מיכאלי: כל הבית שלי אסבסט.

אברהם מיכאלי: ואין לי כוח להילחם - - -.

אברהם מיכאלי: אני חולה מאד.

אברהם מיכאלי: אין לי כוח.

חיים כץ: ומה אתה רוצה שאני יעשה?

אברהם מיכאלי: אני רק מסביר לך את המצב, - - - קשה מאד.

חיים כץ: אני רוצה לעזור.

חיים כץ: איך אתה חושב שאני יכול לעזור?

אברהם מיכאלי: תבוא אליי הביתה, אתה לא תאמין: בשני חדרים יש 12 נפשות.

אברהם מיכאלי: מה אני אגיד לך.

אברהם מיכאלי: אני כבר לא יכול לדבר.

חיים כץ: ומה אחוז הנכות שלך?

אברהם מיכאלי: 87%.

אברהם מיכאלי: במשך תשע שנים לא דיברתי.

אברהם מיכאלי: אחרי שלושה ימים מצאו אותי מתחת לגשר.

אברהם מיכאלי: הצלתי 500 חיילים.

אברהם מיכאלי: הייתי במצב קשה.

אברהם מיכאלי: ואחר-כך קיבלתי צל"ש.

אברהם מיכאלי: אבל המצב הידרדר, הידרדר, לאן שהגיע.

קובי יצחק: זו דוגמה של אחד שמקבל את הנצרך, וזה לא מספיק לו.

קובי יצחק: זאת אומרת, הוא לא יכול לפרנס את המשפחה שלו.

חיים כץ: כן, אבל הוא מפרנס משפחה מורחבת.

חיים כץ: הוא לא מפרנס - - -

קובי יצחק: - - -

חיים כץ: תקשיב, אני שמעתי מה שהוא אומר.

קובי יצחק: מקובל.

אברהם מיכאלי: אני בחוב של 300,000 שקל.

חיים כץ: הוא מפרנס משפחה.

חיים כץ: זה לא שהוא לא מפרנס את עצמו.

חיים כץ: הוא לוקח עליו מטלות שהוא לא היה צריך לקחת.

חיים כץ: יש שלב מסוים - -

קובי יצחק: שצריך - - -

חיים כץ: - - שהאפרוחים פורחים מהקן.

חיים כץ: ואתה, כמשפחה, צריך לעזור להם במקצת.

אברהם מיכאלי: משרד הביטחון לא רוצה להכיר בילדים.

קובי יצחק: לא יכול לעזור - - -

אברהם מיכאלי: הילדים בטיפול רפואי.

אברהם מיכאלי: כל הילדים שלי.

אברהם מיכאלי: והם היו – לא רוצה להגיד.

אברהם מיכאלי: הכול נפל עליי.

אברהם מיכאלי: אתה הולך – אין טיפול רפואי לזה, אין טיפול רפואי לזה, אין טיפול.

אברהם מיכאלי: אז הכול - - -.

אברהם מיכאלי: אין.

אברהם מיכאלי: מה אני אעשה?

חיים כץ: כן.

חיים כץ: אני אעשה דיון בשבוע הבא.

קובי יצחק: אנחנו מודים לך מאד-מאד.

קובי יצחק: תודה רבה.

חיים כץ: אני אבקש את מנכ"ל משרד הביטחון, אני מקווה שהוא בארץ.

חיים כץ: ואם הוא לא יהיה בארץ, אנחנו נדחה את זה בשבוע ונעשה יחד איתו.

חיים כץ: ונבקש שהוא יבוא ויסביר פה את עמדת משרדו.

חיים כץ: ואנחנו גם נודה לו על ההקדמה בקצבאות.

חיים כץ: בכל אופן, אנחנו הקראנו את הקצבאות, ועל-מנת שזה ימומש.

חיים כץ: אז יש מהלך פורמאלי שצריך לאשר אותן ולהצביע עבורן.

חיים כץ: אז אנחנו נצביע על עדכון הקצבאות, לפי בקשת מערכת הביטחון, ואני מברך אותה על זה שהיא עמדה ביעדים ובזמנים.

חיים כץ: מי בעד, ירים את ידו.

חיים כץ: הצבעה 1.

חיים כץ: צו הנכים (תגמולים ושיקום)(העלאת שיעורי השכר הקובע והתגמול לנכה מחוסר פרנסה ונצרך) (מס' 2), התשע"ב-2012 2.

חיים כץ: תקנות הנכים (טיפול רפואי)(תיקון מס' 2), התשע"ב-2012 3.

חיים כץ: תקנות הנכים (תגמולים ושיקום)(לימודים לרכישת מקצוע)(תיקון מס' 2), התשע"ב-2012 4.

חיים כץ: תקנות הנכים (תגמולים ושיקום)(תוספת למימון צרכים מיוחדים)(תיקון מס' 2), התשע"ב-2012 5.

חיים כץ: צו משפחות חיילים שנספו במערכה (תגמולים ושיקום)(העלאת שיעורי תגמולים) (מס' 2), התשע"ב-2012 6.

חיים כץ: תקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון מס' 2), התשע"ב-2012 7.

חיים כץ: צו משפחות חיילים שנספו במערכה (תגמולים ושיקום)(מענק נישואין ליתום)(תיקון מס' 2), התשע"ב-2012 8.

חיים כץ: תקנות משפחות חיילים שנספו במערכה (תגמולים ושיקום)(חינוך יתומים לשם רכישת מקצוע או השכלה כללית או מקצועית)(תיקון מס' 2), התשע"ב-2012 9.

חיים כץ: תקנות משפחות חיילים שנספו במערכה (תגמולים ושיקום)(הקלות ליתומים להשתלמות במוסדות להשכלה על-תיכונית)(תיקון מס' 2), התשע"ב-2012 בעד עדכון הקצבאות – 1 נגד – אין נמנעים – אין עדכון הקצבאות נתקבל.

חיים כץ: וכל חברי הכנסת שנמצאים פה, אבל לא כל חברי הכנסת שאכפת להם – יש כמה שאכפת להם, אבל הם לא פה – אבל כל חברי הכנסת שנמצאים פה, תומכים בעדכון הקצבאות, וטוב שכך.

חיים כץ: והקצבאות יעודכנו.

חיים כץ: תודה רבה לכם.

חיים כץ: הישיבה נעולה.

קריאה: תודה רבה לך.

קריאות: תודה.